**EELNÕU nr 52**

**OTSUS**

Kilingi-Nõmme ….. nr

**Asustusjaotuse muutmine**

Saarde Vallavolikogu 23. oktoobri 2019. a otsusega nr 46 „Asustusjaotuse lahkmejoonte muutmise algatamine“ algatati Kanaküla endise Reinse piirkonna elanike taotlusel ajaloolise Reinse küla nime ja piiride taastamine. Ühise taotluse esitasid 13 kinnistu omanikud. Endise Reinse küla piirides on 14 eluhoonega kinnistut. Saarde Vallavalitsus on arhiivimaterjalide põhjal välja selgitanud Reinse küla ligikaudsed lahkmejooned, korrigeerinud lahkmejooni vastavalt katastriplaanile ja Maa-ameti kaardimaterjalile.

1977. aastal liideti endises Saarde külanõukogus 25 küla, sealhulgas Reinse küla. Kohanimenõukogu asustusnimede töörühm soovitas 23. septembril 1997. a kaaluda ajalooliste külanimede taastamist ja eraldada Kanakülast Reinse küla.

Lahkmejoonte muutmise peamiseks põhjuseks on osaliselt ajalooliselt väljakujunenud asustusüksuste piiride taastamine, külakogukondade huvide arvestamine, asustusüksuste sotsiaal-majanduslike funktsioonide arvestamine.

Lähtudes eeltoodust ja võttes aluseks Vabariigi Valitsuse 25. novembri 2004. a määruse nr 335 „Asustusüksuse liigi, nime ja lahkmejoonte määramise alused ja kord” § 6 lõiked 1 ja 3, § 10 lõiked 1, 2 ja 5 ning kohaliku omavalitsuse korralduse seaduse § 22 lõike 1 punkti 37, Saarde Vallavolikogu

**o t s u s t a b:**

1. Taotleda Saarde vallas uue asustusüksuse määramist Reinse küla näol vastavalt lisas toodud plaanimaterjalile ja kirjeldusele.
2. Käesoleva otsuse peale võib esitada vaide Saarde Vallavolikogule haldusmenetluse seaduses sätestatud korras 30 päeva jooksul, arvates otsuse teadasaamise päevast või päevast, millal oleks pidanud otsusest teada saama või esitada kaebuse Tallinna Halduskohtu Pärnu kohtumajale halduskohtumenetluse seadustikus sätestatud korras ja tähtaegadel.

3. Otsus jõustub teatavakstegemisest.

Kadri-Aija Viik

volikogu esimees

**Seletuskiri Saarde Vallavolikogu otsuse eelnõu „Asustusjaotuse muutmine“ juurde**

Saarde Vallavolikogu 23. oktoobri 2019. a otsusega nr 46 „Asustusjaotuse lahkmejoonte muutmise algatamine“ algatati Kanaküla endise Reinse piirkonna elanike taotlusel ajaloolise Reinse küla nime ja piiride taastamine.

Eesti territooriumi haldusjaotuse seaduse § 6 lõike 5 alusel asustusüksuste liigi, nime ja lahkmejoonte määramise alused ja korra kehtestab [Vabariigi Valitsus](https://www.riigiteataja.ee/akt/dyn%3D104072017028%26id%3D72925;73380;73379;73378;27452;180202;180198;180194;180182;180152;77565;76252;74472;25996;77554;77550;77348;77233;77147;77146;72067;25926;823531;821279;951651;918956;914438;914434;914430;914426;914422;914418;600230;13192039) määrusega.

Vabariigi Valitsuse 25. novembri 2004. a määruse nr 335 „Asustusüksuse liigi, nime ja lahkmejoonte määramise alused ja kord” (edaspidi: määrus) § 6 lõike 1 alusel asustusüksuse lahkmejoone määramine on asustusüksuse territooriumi piiritleva mõttelise joone kandmine katastrikaardile ajaloolise asustusüksuse ennistamisel, uue asustusüksuse moodustamisel või asustusüksuse senise lahkmejoone muutmisel.

Määruse § 6 lõike 3 alusel lahkmejoonte määramisel arvestatakse:

1. katastriüksuste piire;
2. kohalike elanike ettepanekuid ja arvamusi;
3. maakonna-, üld- ja detailplaneeringust tulenevaid territooriumi funktsionaalse tsoneerimise põhimõtteid;
4. topograafiliste nähtuste ruumikujusid.

Määruse § 10 lõike 1 alusel asustusjaotuse muutmise algatab kohaliku omavalitsuse volikogu. Menetluse algatamise teade avaldatakse kohalikus või maakondlikus ajalehes.

Määruse § 10 5 alusel kohaliku omavalitsuse volikogu otsuse eelnõu asustusjaotuse muutmisest koos lahkmejoonte muutmise ettepaneku ja lahkmejoonte kirjeldusega avaldatakse valla või linna veebilehel. Kõigil asjaomasel territooriumiosal elavatel alalistel elanikel või kinnisasja omanikel on õigus kahe nädala jooksul pärast eelnõu väljapanekut esitada eelnõu kohta ettepanekuid, arvamusi ja proteste.

Kohaliku omavalitsuse korralduse seaduse § 22 lõike 1 punkti 37 alusel volikogu ainupädevusse kuuluvad muud seadusega volikogu ainupädevusse antud küsimused.

**Otsuse eelnõu eesmärk** on taotleda Saarde vallas uue asustusüksuse määramist Reinse küla näol vastavalt lisas toodud plaanimaterjalile ja kirjeldusele.

Eelnõu algataja: vallavalitsus

Eelnõu ja seletuskirja koostaja: haldusnõunik

Kuupäev: 17.12.2019. a